सिटी रिपोर्टर | रांची
सिटी रिपोर्टर | रांची
राजधानीमें अर्बन ट्रांसपोर्ट सिस्टम के नाम पर प्रस्तावित लाइट मेट्रो प्रोजेक्ट पर फिर ग्रहण लग सकता है, क्योंकि केंद्र सरकार ने साफ कर दिया है कि जहां लोगों का मूवमेंट कम है, वहां मेट्रो इंफ्रास्ट्रक्चर का प्रोजेक्ट बनाएं। केंद्रीय शहरी विकास मंत्री वेंकैया नायडू ने दो टूक कहा कि कम मूवमेंट वाले शहरों के लिए सिटी बस और बीआरटीएस जैसी सुविधाएं उपलब्ध कराने पर राज्य सरकार काम करे। वे दिल्ली में ट्रांसफॉर्मिंग सिटी ट्रांसफॉर्मिंग लिव्स विषय पर आयोजित कार्यशाला में बोल रहे थे। कार्यशाला में 23 राज्यों के अधिकारी उपस्थित थे। केंद्र की इस नसीहत के बाद रांची में भी प्रस्तावित लाइट मेट्रो प्रोजेक्ट सवालों के घेरे में गया है, क्योंकि यहां लोगों का औसत मूवमेंट मेट्रो लायक नहीं है। ऐसे में पहले फेज में प्रस्तावित 16 किमी के लाइट मेट्रो का प्रोजेक्ट फंस सकता है। नसीहत के अनुसार, पिक आवर में 10 हजार से अधिक लोगों के मूवमेंट पर ही लाइट मेट्रो की सुविधा शुरू की जा सकती है, लेकिन रांची के सबसे व्यस्ततम मार्ग माने जाने वाले एमजी रोड, रातू रोड में पिक आवर में औसत चार हजार लोगों (गाड़ियां भी शामिल) का मूवमेंट है। सर्वे के अनुसार, एमजी रोड पर सुबह में नौ बजे से 12 बजे तक और दिन के तीन बजे से शाम सात बजे तक पिक आवर रहता है।
bho_Deva bho_Deva hin_Deva